The sims 3

Mi lenne, ha egész életedet ugyanott kellene eltöltened, majd egy napon hirtelen kiléphetnél onnan és elmehetnél akárhová, tiéd lenne az egész szomszédság?

A The Sims 3 hihetetlen szabadságot biztosít: egyedi simeket hozhatsz létre, és szabad teret engedhetsz nekik saját, élő szomszédságodban, ahol a lehetőségek határtalanok!

Új, összetett, élő szomszédság - simjeid szabadon felfedezhetik a lakóhelyüket.

Új "Sim létrehozása" menü - alkoss meg bármilyen simet, csak a képzeleted szab határt!

Új, valósághű személyiségek - minden sim igazán egyedi, különleges egyéniség!

Határtalan testre szabhatóság - bárki bármit a kedvére átalakíthat!

A The Sims 3 lehetővé teszi, hogy igazán egyedi simjeid elmerülhessenek az otthonuk küszöbén várakozó nyitott, élő szomszédságban! A The Sims 3 szabadsága végtelen lehetőségekkel inspirál, csínyek és meglepetések váratlan pillanataival szórakoztat majd.

**Új, összetett, élő szomszédság - barangold be szabadon a lakóhelyedet.**
Simjeid szabadon barangolhatnak a szomszédságban, meglátogathatják szomszédaikat az otthonaikban, és felfedezhetik a környéket. Elballaghatnak a belvárosba, hogy a barátaikkal mulathassanak, megismerkedhetnek valakivel a parkban, vagy összefuthatnak a kollégáikkal az utcán. Ha jó időben vannak jó helyen, bármi megtörténhet!

**Új "Sim létrehozása" menü - alkoss meg bármilyen simet, csak a képzeleted szab határt!**
Az új, könnyen használható tervezőeszközöknek köszönhetően kimeríthetetlenek a lehetőségeid az igazán egyéni simek létrehozásakor. Dönts simed alkatáról és méretéről a karcsútól az izomkolosszusig! Válaszd meg simjeid arcvonásait, bőrük tónusát, frizurájukat, szemük színét és formáját, valamint válassz a számukra ruhákat és kiegészítőket!

**Új, valósághű személyiségek - minden sim igazán egyedi, különleges egyéniség!**
Hívj életre valósághű, egyedi személyiséggel rendelkező simeket! Válassz több tucatnyi jellemző közül, és alkoss mókás kombinációkat. Az általad kiválasztott jellemzők - bátor, művészlélek, magányos farkas, perfekcionista, enyveskezű, romantikus, kétbalkezes, paranoiás és még rengeteg más - formálják simjeid viselkedését és alakítják a társaikkal való interakcióikat. Simjeid végre nem csupán puszta ösztönlények: összetett egyéniségek egyedi személyiséggel!

**Határtalan testre szabhatóság - bárki bármit a kedvére átalakíthat.**
Építsd meg az álomházat vagy tervezd meg a tökéletes otthont! Alakíts mindent az ízlésed szerint a padlóktól a szobanövényekig, huzatoktól a heverőkig, tapétától a rolókig. Szórakoztató és könnyű a színek és minták variálása, így határtalanok a lehetőségeid otthonod személyessé tételére. De akár kész bútorzattal, előre berendezett otthonokba is beköltöztetheted simjeidet. Melyik simed lakhat majd kacsalábon forgó palotában, menő agglegénylakásban, tökéletes álomotthonban vagy lepukkant kunyhóban?

Hozz létre teljesen egyedi simeket

Alkoss simeket, akik úgy néznek ki, mint te vagy valamelyik ismerősöd! A vadonatúj "Sim létrehozása" funkció minden eddiginél összetettebb: lehetővé teszi, hogy teljes mértékben testre szabhasd simed külsejét és személyiségét.

Alakítsd ki aprólékosan simed minden egyes arcvonását, formázd meg frizuráját, válaszd ki a bőrszíne árnyalatát és még számtalan jellemzőjét, hogy igazán realisztikus simeket hozhass létre. Csinosítsd ki simjeidet, válassz öltözködési stílusok, sminktrendek és kiegészítők széles tárházából! Soha nem volt ilyen egyszerű nádszálkarcsú, dundi, izmos vagy bármilyen más alkatú simeket létrehozni!

Formáld simjeid személyiségét a forradalmi jellemzőrendszerrel!

Válassz több tucatnyi személyiségjegy közül, és egyszerre maximum öt kombinálásával népesítsd be a szomszédságot számtalan izgalmas egyéniséggel! Idealista, kreatív álmodozót hívsz életre, aki a fenegyerek beütésének köszönhetően előszeretettel kockáztat, vagy érzéketlen, mindenkinél dögösebb társasági hercegnőt, aki elnyomja énje romantikus oldalát, és titokban igazi géniusz? Csak tőled függ.

**Otthon létrehozása**

Tervezz és építs otthonokat korlátok nélkül: alakíts mindent a kedved szerint, és alkosd meg a saját, egyedi szomszédságaidat! Végtelen lehetőségek állnak a rendelkezésedre, amikor berendezed simjeid otthonát! Válassz ki a bútorok egyedivé tételére bármilyen színt vagy mintát, amit csak el tudsz képzelni! Készíts színben és mintában összeillő garnitúrákat, vagy kombináld ezeket, hogy bútoraid igazán egyedien fessenek! A lehetőségek határtalanok - hozd létre simjeid álomotthonát!